A BIZOTTSÁG 3397/82/EGK RENDELETE
(1982. december 17.)
a projektekre, illetve különleges programokra vonatkozó, az EMOGA Orientációs Részlege által nyújtott támogatás iránti kérelmek benyújtására vonatkozó szabályozás módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel:
- a legutóbb a 3509/80/EGK rendelettel1 módosított, a mezőgazdasági termékek feldolgozására és forgalmazására jellemző feltételek javítására vonatkozó közös intézkedésekről szóló, 1977. február 15-i 355/77/EGK tanácsi rendeletre2 és különösen annak 13. cikke (5) bekezdésére,
- a Mezzogiorno-ban folyó kollektív öntözési munkák felgyorsítására és irányítására vonatkozó programról szóló, 1978. június 19-i 1362/78/EGK tanácsi rendeletre3 és különösen annak 8. cikke (4) bekezdésére,
- az egyes vidéki térségek infrastruktúrájának javítására irányuló közös intézkedésről szóló, 1978. július 25-i 1760/78/EGK tanácsi rendeletre4 és különösen annak 8. cikke (4) bekezdésére,
- a Közösség egyes mediterrán övezeteiben erdészeti közös intézkedés bevezetéséről szóló, 1979. február 6-i 269/79/EGK tanácsi rendeletre5 és különösen annak 8. cikke (4) bekezdésére,
- a legutóbb a 2991/81/EGK rendelettel6 módosított, a szőlőültetvények szerkezetátalakítására irányuló kollektív projektekről szóló, 1980. február 18-i 458/80/EGK tanácsi rendeletre7 és különösen annak 6. cikke (4) bekezdésére,
- a Német Szövetségi Köztársaság egyes kedvezőtlen helyzetű mezőgazdasági térségei infrastruktúrájának javítására irányuló közös intézkedésről szóló, 1981. június 30-i 1938/81/EGK tanácsi rendeletre8 és különösen annak 8. cikke (4) bekezdésére,
mivel a Bizottság által megállapított, az EMOGA Orientációs Részlegéből nyújtott támogatás iránti kérelmek benyújtására vonatkozó szabályozás:
- a 219/78/EGK rendeletben1 a mezőgazdasági termékek feldolgozására és forgalmazására vonatkozó feltételek javítására irányuló projektek tekintetében,
- a 692/80/EGK rendeletben2 a Mezzogiorno-ban folyó különleges kollektív öntözési programok tekintetében,
- a 2467/79/EGK rendeletben3 egyes vidéki térségek infrastruktúrájának fejlesztésére irányuló projektek tekintetében,
- a 2468/79/EGK rendeletben4 a Közösség egyes mediterrán övezeteiben folyó különleges erdészeti programok tekintetében,
- az 1679/81/EGK rendeletben5 a szőlőültetvények szerkezetátalakítására irányuló kollektív projektek tekintetében,
- a 289/82/EGK rendeletben6 a Német Szövetségi Köztársaság egyes kedvezőtlen helyzetű mezőgazdasági térségei infrastruktúrájának javítására irányuló projektek tekintetében,
előírja, hogy a kérelmeket három példányban és az említett rendeletek A. és B. mellékletében feltüntetett formában kell benyújtani;
mivel a felelős szervek átszervezése következtében a kérelmek elbírálásához mostantól két teljes példány és az A. melléklet harmadik példánya is elegendő; mivel a szabályozást ennek megfelelően módosítani kell;
mivel az ebben a rendeletben előírt intézkedések összhangban vannak az Agrárstrukturális Állandó Bizottság véleményével;
mivel ezen intézkedések pénzügyi vonatkozásairól konzultációra került sor az EMOGA-bizottsággal,
ELFOGADTA EZT A RENDELETET:
1. cikk
A 219/78/EGK, 2467/79/EGK, 2468/79/EGK, 692/80/EGK, 1679/81/EGK és 289/82/EGK rendelet 1. cikke (2) bekezdésének helyébe a következő szöveg lép:
"(2) A kérelmeket a mellékletekben feltüntetett formában kell benyújtani. Két teljes példányt kell benyújtani az A. melléklet egy külön példányával együtt."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1982. december 17-én.